Nordjyllands Politi kunne søndag konstatere, at der i weekenden er kommet andet end penge op ad lommerne på de festglade besøgende i Jomfru Ane Gade. Også mobiltelefoner er endt i andres hænder end de oprindelige ejeres. - Alene søndag har vi modtaget 22 anmeldelser om lommetyverier af hovedsageligt mobiltelefoner fra personer i Jomfru Ane Gade, fortæller vagtchef ved Nordjyllands Politi Per Jørgensen. Tyverierne er sket over hele weekenden, og selv om lommetyverier ikke er usædvanlige, får det høje antal vagtchefen til at løfte et øjenbryn. - Det er usædvanligt mange. Vi har før haft østeuropæiske kriminelle på spil, der er gået efter mobiltelefoner, så nu skal vi til at efterforske, om det kan være tilfældet igen, siger vagtchefen.

Opsummering:
Nordjyllands Politi frygter at østeuropæiske mobiltyve hærger festgaden i Aalborg.